NATJEČAJ ZA ZASNIVANJE RADNOG ODNOSA NA RADNO MJESTO:

**INFORMATIČAR (M/Ž)**

**PRAVILA ZA TESTIRANJE**

Mjesto, datum i vrijeme testiranja te ostale informacije s tim u vezi objavit će se najkasnije pet dana prije dana određenog za testiranje na www. vatrogasci.zagreb.hr

**PROVJERA OSNOVNIH ZNANJA**

* Zakon o vatrogastvu („Narodne novine“ br. 125/19., 114/22. i 155/23.) (odredbe iz članka 2., 21., 28. i 47. - vezano za komunikacije u vatrogastvu, vatrogasni operativni centar, središnji informacijsko-komunikacijski sustav) - [LINK](https://vatrogasci.zagreb.hr/UserDocsImages/Zapo%C5%A1ljavanje/20250305_Informaticar/Zakon_o_vatrogastvu_izvadak_odredbi.pdf)
* Vatrogasna taktika s vježbama i topografijama, Državna vatrogasna škola (poglavlje: 24. KOMUNIKACIJA U VATROGASTVU) - [LINK](https://dvskola.hr/wp-content/uploads/2024/10/Vatrogasna-taktika.pdf)
* Suzana Šnajdar, Osnove informatike 1.pdf, Veleučilište u Karlovcu, 2017. (poglavlje: 11. PROGRAMSKAPODRŠKA–SOFTVER i 12. DIJELOVI RAČUNALA– HARDVER) - [LINK](http://korana.vuka.hr/fileadmin/user_upload/knjiznica/on_line_izdanja/Suzana_%C5%A0najdar_Osnove_informatike_1.pdf)
* Matea Filipović, Osnove računalnih mreža.pdf, Agencija za strukovno obrazovanje i obrazovanje odraslih, 2023. - [LINK](https://edu.asoo.hr/wp-content/uploads/2024/03/118_Osnove-ra%C4%8Dunalnih-mre%C5%BEa.pdf)

**OPIS POSLOVA**

* pruža informatičku podršku Operativno komunikacijskom centru, stručnoj službi i ostalim korisnicima računala pri korištenju računalnih aplikacija i operativno-informatičkih sustava Postrojbe
* brine o održavanju i pravilnom radu svih sustava Operativno komunikacijskog centra
* predlaže nabavu računala i komponenti za računala
* sudjeluje u izradi tehničke specifikacije računalne opreme koja se nabavlja
* izrađuje potrebne programe informatičkog sustava
* sastavlja računalne uređaje po tehničkoj dokumentaciji koja sadrži postupak izvedbe
* održava, servisira i otklanja manje neispravnosti na računalu i opremi te instalira potrebne programe ili komponente računala

**OČEKIVANA PLAĆA**

U skladu s važećim kolektivnim ugovorom za zaposlene u Javnoj vatrogasnoj postrojbi grada Zagreba (Službeni glasnik grada Zagreba 40/22, 12/23, 4/24, 32/24, 1/25.i 2/25.) očekivana bruto iznosi 2.400 EUR (za pet godina staža).